**ELŐTERJESZTÉS**

**Kőszeg Város Önkormányzatának Képviselő-testülete**

**2024. december 17-i ülése**

**7. napirendi pontjához**

**Tisztelt Képviselő-testület!**

Kőszeg Város Önkormányzatának 2024. évi költségvetéséről szóló 1/2024. (II.16.) számú Önkormányzati rendeletének 6.§ (8) bekezdése alapján a költségvetési szerv kiemelt előirányzatainak módosításáról szóló döntés a Képviselő-testület hatáskörébe tartozik.

Ezek alapján a Kőszeg Meseváros Óvoda és Bölcsőde fenntartójaként, kérem a Tisztelt Képviselő-testületet, hogy 8 315 698 Ft előirányzat módosításához járuljon hozzá.

A kérelem indoka:

A Kőszeg Meseváros Óvoda és Bölcsőde áprilisban tartotta az óvodai beíratásokat. Ezek alapján a gyermeklétszámok alakulása miatt többletnormatívát igényeltünk május hónapban, valamint a Kőszegfalvi tagóvodában 2024. szeptember 01-től 2 csoport működik a képviselő-testület 71/2024.(V.23.) képviselő-testületi határozata alapján. A csoportbővítés miatt a normatív állami támogatást is módosítani kellett, de az állami támogatást utólag lehetett csak októberben igényelni. Az így kimutatott előirányzat növekedések összege 8 315 698 Ft, melyet Kőszeg Város Önkormányzata november végén kapott meg, így az Intézmény költségvetését, valamint Kőszeg Város Önkormányzatának költségvetését is fenti összeggel módosítani szükséges.

Kérem a Tisztelt Képviselő-testületet, hogy az Intézmény gyermeklétszámok és csoportszámok bővüléséből adódó bevételi előirányzat és a feladatra tervezett kiadási előirányzatok növeléséhez járuljon hozzá.

A fenti előirányzat változását Kőszeg Város Önkormányzatának költségvetésében is szükséges módosítani. A központi előirányzatok növelése az Intézmény költségvetésének módosításával a Központi irányítószervi támogatás összegének növekedését jelenti.

Az előterjesztést a Pénzügyi, Jogi és Rendészeti Bizottság megtárgyalta és 7 igen szavazattal egyhangúlag elfogadásra ajánlja.

Kőszeg, 2024. december 12.

Básthy Béla polgármester nevében:

Cserkutiné Stipsics Edina s.k.

pénzügyi és gazdálkodási osztályvezető

1. **HATÁROZATI JAVASLAT**

Kőszeg Város Önkormányzatának Képviselő-testülete Kőszeg Város Önkormányzatának 2024. évi költségvetésének Központi Irányítószervi támogatás kiadások előirányzatát 8 315 698 Ft-tal megemeli.

Felelős: Básthy Béla polgármester

Határidő: azonnal

1. **HATÁROZATI JAVASLAT**

Kőszeg Város Önkormányzatának Képviselő-testülete a Kőszeg Meseváros Óvoda és Bölcsőde 2024. évi intézményi költségvetésében a Központi, irányító szervi támogatás bevételi előirányzatát 8 315 698 Ft-tal megemeli és a Kőszeg Meseváros Óvoda és Bölcsőde kiadási személyi előirányzatát 7 359 025 Ft-tal megemeli, valamint a kiadási munkáltatót terhelő járulékok előirányzatát 956 673 Ft-tal megemeli.

Felelős: Kövesdi Gáborné főigazgató

Határidő: azonnal